બેશક, એન.એસ.જી મેમ્બર્સની કલગી આવકાર્ય ગણાય પણ તાજેતરમાં પ્રકાશિત વૈશ્વિક પોષણ અહેવાલ એ “ન્યૂક્લિયર ભારત” કરતાં પણ “ન્યૂટ્રિશિયન ભારત” રચવાની તાતી જરૃરિયાત છે તેમ કહે છે. અલબત્ત, ભારત ન્યૂક્લિયર તો ઈંદિરા ગાંધીના સમયથી છે જ અને એ દિશામાં ધસમસ વધુને વધુ આગળ વધી રહ્યું છે પણ પેલુ માયકાંગલુ, બિમાર, અશકત ભારત ઠેરનું ઠેર રહે છે. આટઆટલો વિકાસ થાય છે તો એ જાય છે કયાં એવો સવાલ પણ થઈ શકે.